Is jy ‘n aspirantskrywer? Skryf nou in vir ATKV-skryfskoolDie jaarlikse Herfsskool vir skrywers word vanjaar weer deur die ATKV-Skryfskool van die Noordwes-Universiteit aangebied en bekendes uit die skryfwêreld sal as aanbieders optree. DATUM: 24 Maart 2014 – 28 Maart 2014 PLEK: Potchefstroom KURSUSSE: Hoe skryf ek prosa, poësie, rubrieke KOSTE: R3 000-00 per persoon SLUITINGSDATUM VIR INSKRYWINGS: 7 Maart 2014 Herfsskoolgangers kan in 2014 uit drie afdelings tydens die Herfsskool kies: prosa, poësie rubriekskryf. Hierdie afdelings loop gelyktydig tydens die Herfsskool. Vyf dae lank word daar intensief aan jou eie skryfwerk geskaaf deur skrywers, uitgewers, groepleiers en werkswinkelaanbieders. Aan die einde van die Herfsskool word ŉ bywoning-sertifikaat toegeken. Die drie afdelings van die Herfsskool word in parallelle sessies aangebied, hoewel die hooflesings van skrywers of uitgewers in gesamentlike sessies (aan al die kursusgangers) gelewer word. Die Herfsskool bied jou nie net die geleentheid om met die skryfkuns, skrywers, uitgewers, joernaliste en kritici kennis te maak nie, maar jy ontmoet ook ander mense wat jou intense belangstelling deel en wat met dieselfde skryfprobleme as jy worstel. Dit maak nie saak op watter vlak jou skryfwerk is nie – of jy nog nooit gepubliseer het nie, en of jy alreeds gepubliseer het – die Skryfskool se mense sal jou skryfwerk help slyp! Klik hier om te sien wat is die toelatingsvereistes en hoe jy kan inskryf.